Hory pola Wojerec

Hory ( Bergen) su srjedźołužiska wjes hromadźe z Nowej Łuku;  na sewjeru Budyskeho wokrjesa, kotraž słuša wot lěta 1995 ke gmejnje Halštrowska Hola. Gmejnske zarjadnistwo ma tule swoje sydło.

 Geografija 
Wjes leži tři kilometry sewjernje Wojerec na wuhorbjenju wosrjedź nižiny Čorneho Halštrowa sewjernje rěki. Wjesne hona maja přestrjeń wot 7,36 km².

Susodnej wsy stej Židźino na juhowuchodźe a Nowa Łuka na juhozapadźe.

 Stawizny 
Wjes nasta najskerje jako wutwar Noweje Łuki a naspomni so prěni raz hakle w lěće 1744 jako Bergen, auch Ober-Neuwiese genannt. Ležownosće běchu hač do 19. lětstotka we wobsydstwje Wojerowskeho stawneho knjejstwa.

Hač do lěta 1938 běchu Hory samostatna gmejna, potom zagmejnowachu so do Noweje Łuki.

 Wobydlerstwo 
Po Arnošta Mukowej statistice mějachu Hory we 1880tych lětach 285 wobydlerjow, mjez nimi 284 Serbow a jenož jedyn Němc.

W lěće 1955 nošachu hišće 113 žonow na Horach a w Nowej Łuce Wojerowsku serbsku drastu, 1969 běchu to jenož hišće 48. Poslednjej drastynošerce, Hana Popowa a Awgusta Knothowa, zemrěštej 2005 resp. 2014.Sigrun Nazdalina: Serbska drasta we Wojerowskej wosadźe. W: Pomhaj Bóh 6/2020, str. 6sl.

mini|center|upright=1.6|Powětrowy wobraz Horow

 Žórła 
 Birgit Patokec: Wjes na hórce – Hory. W Rozhledźe 5/1994 [44], str. 174–178

 Wotkazaj 



Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Halštrowska Hola
Kategorija:Sydlišćo w serbskim sydlenskim rumje
Kategorija:Prěnje naspomnjenje 1744
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1938